Класификация на информацията:

МИНИСТЕРСТВО НА ЗЕМЕДЕЛИЕТО И ХРАНИТЕ
Проект

Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитието на земеделието и селските райони за периода 2023-2027 г. (обн., ДВ, бр. 56 от 2023 г.; изм. и доп., бр. 46 и 105 от 2024 г.)

§ 1. В чл. 2 се създава т. 5:
„5. подобряване на отговора на селското стопанство на обществените нужди от храна и здравеопазване, включително и високачествени, безопасни и питателни храни, произведени по устойчив начин.“

§ 2. В чл. 6, ал. 1, т. 2  думите „съответната интервенция по чл. 22, ал. 1 и 2“ се заменят с „чл. 22, ал. 1, т. 1 или по ал. 2, т. 1“. 

§ 3. В чл. 10, ал. 2 след думата „съответната“ се добавя „операция от“.

§ 4. В чл. 17 думите „по някоя“ се заличават. 

§ 5. В чл. 21, ал. 4 думите „или интервенция“ се заменят с „от интервенцията“.

§ 6. В чл. 24 се правят следните изменения и допълнения:
1. Досегашният текст става ал. 1.
2. Създава се ал. 2: 
„(2) След изтичане на ангажимента по операция „Плащания за преминаване към биологично пчеларство“ земеделските стопани могат да поемат ангажимент по операция „Плащания за поддържане на биологично пчеларство“.“

§ 7. В чл. 27 се създава ал. 3: 
„(3) Одобрената площ по съответната операция от интервенцията „Биологично растениевъдство“ може да бъде намалена с повече от 10 на сто, като бенефициентът може да продължи изпълнението на поетия ангажимент със заявената за подпомагане площ и трябва да възстанови получената финансова помощ за незаявените одобрени площи.“.

§ 8. В чл. 27а, ал. 1 след думите „може да бъде увеличена“ се добавя „до края на третата година“.

§ 9. Член 27б се изменя така:
„Чл. 27б (1) При наличие на финансови средства за оставащия период на изпълнявания многогодишен ангажимент по операция по чл. 22, ал. 1, т. 2 през първите три години земеделските стопани могат да разширят площите в този ангажимент с нови площи, които отговарят на изискванията за одобрение за участие.
(2) При условията на ал. 1 след третата година изпълняваният многогодишен ангажимент не може да бъде разширен с повече от 30 на сто.
(3) Държавен фонд „Земеделие“ уведомява земеделските стопани за новия размер на площите в одобрен ангажимент по ал. 1 и 2.“.

§ 10. В чл. 28, ал. 1, т. 1 думите „ДЕЗС 5, ДЗЕС 6, ДЗЕС 7 и ДЗЕС 8,“ се заменят с „ДЗЕС 5, ДЗЕС 6, ДЗЕС 7, ДЗЕС 8 и ДЗЕС 9“.

§ 11. В чл. 35 се правят следните изменения и допълнения:
1. В ал. 1:
а) в основния текст след думата „съответната“ се добавя „операция от“.
б) в т. 2 след думите „заявените пчелни семейства по“ се добавя „съответната операция от“.
2. Създава се нова ал. 2:
„(2) Държавен фонд "Земеделие" не одобрява за участие земеделския стопанин по операцията по чл. 22, ал. 2, т. 1, когато същият вече е изпълнявал такъв ангажимент.“.
3. Досегашната ал. 2 става ал. 3.

§ 12. В чл. 38, ал. 1 думата „подпомогната“ се заличава, а накрая се добавя „от ангажимента“.“

§ 13. В чл. 56, т. 1 думата „интервенция“ се заменя с „операция от интервенцията“.

§ 14. В чл. 63, ал. 1 думата „интервенция“ се заменя с „операция от интервенцията“.

§ 15. В чл. 65, ал. 2 думата „интервенция“ се заменя с „операция от интервенцията“.

§ 16. В чл. 67, т. 1  думата „интервенция“ се заменя с „операция от интервенция по чл. 22“.

§ 17. В чл. 71, ал. 2 думата „интервенцията“ се заменя със „съответната операция от интервенцията по чл. 22“.

§ 18. В чл. 82 се правят следните изменения:
1. В основния текст думите „от заявената интервенция“ се заличават.
2. В т. 4 думите „в резултат на което е отнет или ограничен сертификат по чл. 35 от Регламент (ЕС) 2018/848“ се заличават.
3. В т. 7 думите „от заявените за подпомагане пчелни стопанства не е“ се заменят със „земеделските стопани по операция „Плащания за поддържане на биологично пчеларство“ нямат“.
4. В т. 8  думите „от заявените за подпомагане пчелни стопанства не е“ се заменят със „земеделските стопани по операция „Плащания за поддържане на биологично пчеларство“ нямат“.
3. В т. 9 думите „не е преминато обучение“ се заменят с „не са спазени изискванията на чл. 6“.

§ 19. В чл. 84, ал. 1, т. 7 след думите „по чл. 3“ се добавят думите „параграф 1, букви „а“, „б“ и „в“ и параграф 2“.

§ 20. В чл. 85, ал. 2 думите „и не се наддекларира“ се заличават.

§ 21. В чл. 86 думите „съответните приложими“ и „съответно приложимите“ се заличават.

§ 22. Член 88 се изменя така:
„Чл. 88. (1) Финансовата помощ по съответната интервенция за календарната година на констатацията и за следващата календарна година може да се откаже, когато в две последователни години са установени изкуствено създадени условия за получаване на подпомагане.
(2) При умишлено неспазване на задължения от бенефициента същият се изключва от всички плащания и от всички начини за оказване на подкрепа по интервенциите по чл. 22 за годината на констатация и следващата.“

§ 23. В Глава шеста. „Условия и ред за отказ за изплащане, намаления на плащанията и оттегляне на изплатената финансова помощ“, Раздел II.
„Оттегляне на изплатената финансова помощ“ се създава чл. 88а:
„Чл. 88а (1) Държавен фонд „Земеделие" предприема действия по възстановяване на изплатената финансова помощ, в съответствие с чл. 73 от ЗПЗП, когато:
1. земеделският стопанин преустанови прилагането на дейностите по съответната операция преди изтичане на периода по чл. 23 и не е спазил задължението по чл. 16, ал. 2 с изключение на случаите по чл. 21 и 21а;
2. при проверка се установи, че е прекратен договор за контрол и сертификация с контролиращото лице преди изтичане на поетия и изпълняван многогодишен ангажимент;
3. при проверка на петата година от изпълнявания ангажимент по операция „Плащания за преминаване към биологично растениевъдство" се установи, площ, за която не е произведена биологична продукция – на база тази площ се изчислява сума за възстановяване за изминалите години от изпълнявания ангажимент. 
(2) Държавен фонд "Земеделие" предприема действия по възстановяване на изплатената финансова помощ, в съответствие с чл. 73 от ЗПЗП, като в случаите по чл. 27, ал. 3, сумата за възстановява се определя по следния ред:
1. въз основа на размерите на подпомагане по чл. 49 се извършват изчисления на дела на незаявените одобрени площи спрямо площта с ангажимент по съответната операция и интервенция със същия размер на подпомагане за всяка от предходните години на ангажимента;
2. изчисленият процент по т. 1 се прилага към общата сума за дейността от операцията със съответния размер на подпомагане за всяка от предходните години на ангажимента;
3. сумата по т. 2  за всички предходни години е тази, която земеделският стопанин трябва да възстанови за незаявените площи от текущата година, когато ДФЗ установи намаление с повече от 10 на сто на площта на одобрените за участие парцели в ангажимент.
(3) Сумата за възстановяване по ал. 2 не може да надвишава изплатената сума по операцията за съответната година.
(4) При изчисленията по ал. 2 ДФЗ закръгля получения резултат до втория знак след десетичната запетая.“.

§ 24. В чл. 89, ал. 1 се правят следните изменения и допълнения:
1. В основния текст думата „съответната“ са добавя „операция от“, а след „интервенция“ се добавя по „чл. 22“.
2. Точки 3 и 4 се отменят.

§ 25. В допълнителните разпоредби, в § 1, т. 5 думата „интервенцията“ се заменя с „операция от интервенция по „чл. 22“.

Заключителни разпоредби

§ 26. В Наредба № 5 от 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (oбн., ДВ, бр.75 от 2018 г.; изм., бр. 93 от 2018 г., бр. 35 от 2019 г. и бр. 33 от 2020 г., изм. и доп. бр. 103 от 2022 г. и бр. 107 от 2024 г.), в чл. 45, ал. 3, т. 6 след думите „статус и площ на поземления имот“ се добавя „информация по чл. 3, параграф 1, букви „а“, „б“ и „в“ и параграф 2 от Регламент (ЕС) 2021/2116“, а думите „в срок до десет дни“ се заменят с „в срок до пет дни“. 

§ 27. Наредбата влиза в сила от деня на обнародването ѝ в „Държавен вестник“.

